Na Wimbledonu kiša, Vancouver domaćin ZOI 2010, Beckham poput Jordana....(3/7/03) - 2003-07-02
David Beckham za Real će nositi "Jordanov" broj 23
Na teniskom turniru u Wimbledonu danas su, osim kiše na rasporedu i četvrtfinalni mečevi u muškoj konkurenciji. Domaći tenisač Tim Henman igra protiv Francuza Sebastiana Grosjeana i gubi 2:1 u setovima. Meč je prekinut zbog kiše. U drugom meču Australac Mark Phiilippoussis igra protiv njemačkog tenisača Alexandra Poppa. Rezultat 2:2 u setovima. Nakon toga nova kiša i novi prekid. Sutra se trebaju odigrati preostala dva susreta: Federer protiv Schalkena te Roddick protiv Bjorkmana. ZOI: Kanadski grad Vancouver izabran je za domaćina 21. Zimskih olimpijskih igara koje će se održati 2010. godine. Vancouver je u završnom krugu glasovanja na zasjedanju u Pragu dobio više glasova članova Međunarodnog olimpijskog odbora od južnokorejskog Pyeongchanga, dok je austrijski Salzburg ispao u prvom krugu glasovanja. Posljednje ZOI u Kanadi održane su u Calgaryju 1988. godine. Nogomet: Posljednjih dana španjolska nogometna javnost zabavljala se prognozama koji će broj odabrati novo pojačaje Real Madrida, David Beckham. Sedmica koju je nosio u Manchester Unitedu u vlasništvu je Raula, a napadač "Kraljevskog kluba" nije se želio odreći omiljenog broja. "U Realu vrijedi interno pravilo - novi igrač dobija broj koji je slobodan," kazao je Raul. Tako je Zinedine Zidane uzeo peticu, Luis Figo 10, a Ronaldo 11. U klubu su bili uvjereni kako će kapetan engleske vrste uzeti broj 77 ili 16 s malim plusom između jedinice i šestice. No, Beckham je uporno šutio. Na pitanja koji će broj nositi na dresu madridske momčadi kao odgovor nudio je samo smiješak. Sve dvojbe su razriješene na službenoj promociji, kada je Beckham pokazao dres s brojem 23. Brojem koji je u Chicago Bullsima nosio legendarni Michael Jordan, sportaš kojem se Beckham istinski divio. Mnogi novinari odmah su dodali kako "Becks" želi svojim novim suigračima pokazati kako je on za njih Jordan.